Отчет за дейността на

**„НЧРазвитие – 1895г. – с. Брягово” общ. Първомай за 2019 г.**

Уважаеми членове на „ НЧРазвитие-1895 г-с. Брягово”

Днес сме Ви поканили тук, за да проведем Нашето годишно отчетно изборно събрание за 2019 г.

През изминалата година дейността на нашето читалище е доста по – разнообразна и обемна спрямо предишните години . Напоследък, благодарение на новата председателка Лозка Борисова се забелязва по-разширена дейност , както с децата, така и с по-възрастните членове.Беше създаден клуб „Ръкоделие”, на който се изработваха мартеници, плетачни и други изделия . Много допълнителни мероприятия се развиха с учениците и подрастващите деца.

Поради липса на училище в селото културно-масовата работа с учениците е затруднена, защото отсътват по цял ден от селото, но през лятната ваканция се провеждат доста мероприятия.

През летните месеци бяха организирани етнографски срещи с децата на тема:

- Орнаменти от българските килими и черги.

- Краезнание за деца и родители.

Освен това бяха организирани няколко срещи с децата за изработване на рисунки, предмети с рециклирани материали и др.

Срещите с децата протичат доста разнообразно – показват интересни идеи и умения.

Бяха отбелязани следните събития:

1. Ден на самодееца -1 март- от членовете на фолклорната група.

2. Ден на жената - 8 март- от всички жени.

3. Отбелязване на празника на славянската писменост и култура на 24 май под формата на проведена среща-разговор и спомени на бивши ученици и учители от миналото протече много вълнуващо.

4.Подготовка и провеждане на традиционния празник на селото на 01.06 2019 г.- Всяка година на 24 май се празнува празник на селото / събор/ , на който присъстват близки и родственици на жителите от селото.Миналата година беше отбелязан на 01 юни по подобаващ начин – с кратка развлекателна програма и веселба.

През месец април беше проведено мероприятие „ Отворени врати” на което бяха посрещнати в салона на читалището членове и гости от селото , с които бяха обсъждани идеи за предстоящи дейности на читалището и начини за разрешаването на финансовите проблеми.Тук се породи идеята за създаване на базари на които да се предлагат за продажба изработени сувенири.

- На 09.04. от 11.00 часа в салона на читалището се проведе среща-разговор с писателя Нидал Алгафари, който представи книгите си "Боже, защо господ лъже", "Аллах, милост нямаш ли?", "Любиш ли ти Бог си?"и "Орисани да избираме"

-На 01.06.2019 г. от 18.00 часа на площада бе организиран благотворителен базар с цел набиране на средства за ремонтни дейности, на който бяха предложени за закупуване разнообразни изделия и магнитни снимки на старото училище и центъра на селото от миналото.

- На 03.07.2019 г. се проведе обсъждане на книгата Мистерията B - FILES от авторката Мария Павлова и сестра и Петя Павлова.

- Отбелязване Деня на народните будители - 01.11.2019 г – спомен за будителите от с. Брягово – първите учители и други будни дейци.

От 2007 г. към читалището имаме сформирана самодейна фолклорна група „ Млади сърца” с ръководител Марияна Камова и съпровод на акордеон Величко Караиванов.Всяка година ходим на различни участия, даже в повечето случаи сме си плащали пътните разходи.Но последните години успяваме да намерим спонсори за нашето придвижване. Изказвам благодарност на всички тях , особено на кмета на селото Петър Тенчев, който няколко години урежда превоз до гр. Приморско и покрай участието в „Приморска перла”успяваме да направим и 2-3 дни почивка на морето.

Участия на фестивали и събори на фолк. група „Млади сърца”

През годината имахме доста участия.

- Майски културни тържества гр. Първомай – 11.05.2019 г.

- На Шестия национален фолклорен фестивал -2019 г.”в планината на Орфей” гр. Смолян на 15.06.- спечелени златни медали – 2 бр.

- На арт фест в с. Ягодово „ Тайните на бабината ракла”на 30.06.2019 г.

- На Шестия национален фолклорен фестивал -2019 г.”В планината на Орфей” гр. Смолян на 15.06.- спечелени златни медали – 2 бр.

- Участие на Свето кръщение на дъщерята на сем. Милушеви на 14.07.2019 г.

в църквата

- Участие на фестивал Угар- мистичен и древен на 20.07.2019 г в с. Буково

- Осми национален фолклорен събор „По стъпките на Света Богородица „ в с. Добрич на 11.08.2019 г – с нас участваха и две момичета англичанки, и те и нашата група получихме плакети и златни медали.

- Участие на фестивала „Приморска перла” – 2019 г- на 06. 09. 2019г. – получихме плакет и златен медал.

Друга съществена част на нашето читалище е библиотеката.

Дейността й е насочена към обогатяване на интелектуалното и образователно ниво на всички възрастови групи от населението на с. Брягово без оглед на тяхната етническа принадлежност.

Помещението на библиотеката се намира в сградата на читалищната постройка и заема площ от 48 кв.м. То се използува и за читалня.

Билиотечния фонд възлиза на 5869 тома книги, които са разположени на 9 единични и 4 двойни стелажи. На втория етаж на постройката се намира читалищния салон на площ около 160 кв. метра и 110 зрителни места.

Водопроводна инсталация и канализация няма, което създава доста неудобства.

През изминалата година са записани 49 читатели от различна възраст.За съжаление броят на читателите с всяка изминала година намалява.

Понеже в селото няма училище библиотеката се посещава от ученици и деца предимно през ваканциите – особено лятната ваканция, когато идват да търсят книгите за четене по препоръчителните списъци. Целогодишно тя се посещава и от читатели от местното население. Не може да се отрече,че с всяка изминала година броят на читателите намалява, но все още има хора, които обичат да отпочиват с книга в ръка.Това донякъде ни задължава да търсим начин за обновяване на библиотечния фонд.

По принцип за обновяване на фонда участваме в проектите „Българските библиотеки-съвременен център за четене и информираност”. През 2019 г участвахме и спечелихме проекта, което ни даде възможност да обновим фонда с около 120 нови заглавия на стойност 1200 лв. С наши средства успяхме да закупим още 10 бр.Стремежа ни е да се поръчат книги, които липсват от препоръчителните списъци за учениците.Освен новите книги имаме много дарени такива, които обогатяват фонда допълнително.

Билиотеката разполага с компютър и ксерокс, на който се извършват копирни услуги и печатане на документи в услуга на населението срещу заплащане.От няколко години има и Интернет, чрез който се предоставя информация за здравен статус, осигуровки и други справки на жителите.За съжаление обаче техническото състояние на компютъра и ксерокса вече е лошо – много често се налага да им се прави ремонт,а това е свързано със средства, с каквито не разполагаме.

Финансирането на читалището става с Държавна субсидия от поделение „Образование и култура” и от Членски внос, но те стигат само за заплата и за разходите в банката. За ел. осветление , за отопление, и за всички останали разходи нямаме средства.

Вследствие на това, благодарение на идеи предложени от членове на Настоятелството бяха организирани по време на местни празници базари, на които се продаваха изработени от членове на читалището стоки. Това помогна за събиране на парични средства, които се използуваха когато имаше нужда за някакво мероприятие или за закупуване на необходими материали.

Освен това разчитаме и на помощта на спонсори, които с направените дарения също подпомагат нашата дейност.

Като цяло изминалата година беше наситена с доста събития – културно-масови и фолклорни - за дейността на читалището като цяло.Това се дължи на активността на новото настятелство , на новите идеи и начин за осъществяване внедрени от тях - начело с Лозка Борисова и Мария Стоянова и на доброволните участници в мероприятията- деца и възрастни, за което искрено благодаря на всички.

Това е в общи линии отчетния доклад за миналата година. Благодаря за вниманието.

Имате думата за коментари и гласуване.

Секр. библиотекар: Ж.Симонова

**ФИНАНСОВ ОТЧЕТ НА „НЧ РАЗВИТИЕ - 1895 г.- с. БРЯГОВО” за 2019 год.**

**ПРИХОДИ:**

Наличност от предходната година .................................................... 176. 14 лв

1. От субсидии........................................................................................... 8870.00 лв.

2.От членски внос...................................................................................... 128.00 лв.

3.От дарения............................................................................................... 530.00 лв.

4.От продажби и наеми................................................................................ 58.60 лв.

5.От Министерството на култ. за нови книги................................................. 1068.73 лв.

**ВСИЧКО:---------------------------------------------------- 10831.47 лв**

**РАЗХОДИ:**

1.Заплата....................................................................................................... 5920.00 лв.

2.ДОО 24.3 %............................................................................................... 1788.28 лв.

3.ЗОВ 8%....................................................................................................... 561.60 лв.

4. От МК за нови книги................................................................................... 1292.48 лв.

5.Такси обслужване и преводи в банката....................................................... 192.00 лв

6. За събора на 01.06 .................................................................................... 450.00 лв.

7. Рязане на дърва ....................................................................................... 45.40лв.

8.Консумирана ел.енергия.............................................................................. 135.91лв.

9.Поддръжка компютър и ксерокс................................................................... 77.60лв.

10. Абонамент вестници .................................................................................. 26.00 лв

11. За регистрация на читалището..................................................................... 70.40 лв.

12. Разходи за такса участия......................................................................... 73.00 лв.

13. Пощенски разходи ..................................................................................... 26.31 лв.

**ВСИЧКО----------------------------- 10658.98лв.**

**Наличност на 31.12.2019 г................................. 172.49лв.**

**ДОКЛАД**

на

Проверителната комисия при „Народно читалище Развитие-1895 г.-с. Брягово”

За периода 01.01.2019 г - 31.12.2019 г.

Уважаеми членове на „НЧРазвитие-1895г.-с. Брягово”,

Във връзка с провеждането на отчетното събрание

Проверителната комисия в състав:

1. Тоска Божанова - председател

Членове:

2. Мария Кръстева

3. Златка Камова

Извършихме проверка на финансовата и административно деловата отчетност на читалището.

Проверката се извърши за периода 01.01.2019 г. -31.12.2019 г. на която присъстваха:

1. Лозка Борисова – Председател на читалището.

2. Жечка Симонова – Секретар –счетоводител.

Представеният Финансов отчет от Председателя дава пълна представа за цялостната дейност на читалището през отчетния период .

След направената проверка на финансовите документи се констатира следното:

* Средствата на читалището се съхраняват в Тексимбанк офис гр. Първомай.-
* Получава се месечна субсидия, която е за начисляване на заплати и част от месечната такса за обслужване на документите в банката и една сума за провеждане на събор в селото.
* Средствата са изразходвани правилно – за месечни заплати и съответните осигуровки – ДОО и Здравни осигуровки.
* Преведената сума за събора е изразходвана правилно- за посрещане на участниците в програмата на празничната вечер, за което е изготвен протокол, който се представя в Общината в гр. Първомай.
* Приходите на читалището са от членски внос и дарения.С получената сума се погасяват сметките за ел. енергия, отопление и други такси на читалището. Приканват се членовете на читалището редовно да внасят годишния членски внос, защото сумата е нужна за погасяне на месечните задължения.
* Събраните средства от даренията се използуват за закупуване на материали за провеждане на мероприятия с децата, за транспортни разходи на фолклорната група, беше закупена нова табела на читалището,за ремонт на компютърната техника и други необходимости.
* Преходните и разходни документи са надлежно подредени , номерирани и заведени в касовата книга.
* Инвентарни книги за библиотечния фонд се водят редовно, негодните книги се отчисляват с актове за брак одобрени от комисията и утвърдени от председателя.
* Получените книги от проекти се зачисляват като собственост на читалището. Има несъбрани книги от читатели, предимно ученическа литература.
* Инвентарната книга за имуществото на читалището не е попълвана редовно, което трябва да се оправи.

Препоръки:

* Да се заведе докрай инвентарната книга за основни средства .
* Да се следи по-строго за събиране на невърнатите книги от читатели.

През отчетния период в читалището се водят следните книги, които удостоверяват дейността.

1. Протоколна книга

2. Заповедна книга

3. Входящ и изходящ дневник

4 .Дневник за движението на библиотечния фонд и посещенията в библиотеката

5. Списък на членовете

6. Служебни досиета на наетите по трудов договор

7 . Форма 76 за присъствието на служителя.

8. Счетоводна книга за отразяване на финансовото движение и парична ведомост за изплащане на месечното възнаграждение.

През отчетния период Настоятелството е провеждало редовно заседания и е ръководило цялостния организационен живот на читалището видно от надлежно водените протоколи, които са подписани от председателя.

В проверителната комисия не са постъпвали предложения от членовете, по които да вземе отношения.

В заключение на база извършената проверка на финансовата и административно деловодна отчетност проверителната комисия предлага да се приеме финансовия отчет на читалището за 2019 г.

Проверката бе проведена в съответствие на действащите нормативни документи , стандарти и устава на читалището. Считаме, че извършената проверка от нас дава достатъчно основание за изразяване на проверително мнение.

В резултат на това удостоверявам, че счетоводния отчет за 2019 г. дава вярна представа за имущественото и финансово състояние на читалището към 31.12.2019г.

Комисия:

Председател:.................................

/ Т. Божанова/

Членове: ...................................

/М. Кръстева/

...................................

/Зл. Камова/